|  |  |
| --- | --- |
|  |  |
| **Anmelder:** | Vandforsyning |
|  | Adresse  Postnummer by  Deklaration |

Rådighedsindskrænkning – ingen brug af pesticider (bekæmpelsesmidler) og reduceret kvælstofanvendelse (XX mg nitrat pr. l)

Ejer af berørte følgende ejerlav, matr.nr.:

|  |  |  |
| --- | --- | --- |
| Matr.nr. | Ejerlav | Areal |
| xx |  | Ha |
| xx |  | Ha |
| xx |  | Ha |
| I alt |  | Ha |

pålægges herved følgende servitutbestemmelser, gældende for nuværende og senere ejere.

Det samlede areal, som er omfattet af deklarationen udgør dele af ejendommen i henhold til vedhæftede tinglysningsrids A.

# Formål

At sikre, at der ikke sker erhvervsmæssig anvendelse, håndtering eller opbevaring af pesticider i deklarationsarealerne samt reduceret kvælstofanvendelse.

# Rådighedsindskrænkning på anvendelse af arealer

## Pesticider

Rådighedsindskrænkelserne i anvendelse, opbevaring og håndtering af pesticider på arealet, skal fastsættes i overensstemmelse med kommunens konkrete risikovurdering for det gældende BNBO.

På arealet må der ikke [anvendes, opbevares eller håndteres pesticider], så længe denne deklaration er tinglyst på ejendommen. Pesticider omfatter afskrækningsmidler, bejdsemidler, bejdset udsæd, fungicider, herbicider, insekticider, jord-desinfektionsmidler og midler til vækstregulering.

Forbuddet gælder dog ikke godkendte pesticider, der i henhold til økologiforordningen må bruges i økologisk landbrugsdrift. Ligeledes er indendørs bekæmpelse af skadedyr, fluer, myrer, svampeangreb og lignende samt opstilling af rottekasser uden for bygningerne undtaget fra forbuddet.

Den til enhver tid værende ejer skal herefter være specielt opmærksom på, at forbud mod brug af pesticider har betydning for evt. bekæmpelse af flyvehavre, bjørneklo, engbrandbærer og lignende, da disse herefter ikke må fjernes ved hjælp af pesticider eller lignende, men i givet fald kun må fjernes manuelt eller ved slåning.

**Kun relevant i et BNBO, der går ind over gårdsplads, øvrige bygninger mv.:**

Undtaget fra dette forbud er endvidere opbevaring og anvendelse af bekæmpelsesmidler til indendørs bekæmpelse (også forebyggende) af skadedyr, svampeangreb og lignende samt opbevaring og anvendelse af bekæmpelsesmidler til udendørs bekæmpelse af rotter og lignende omkring bygninger og i have-arealer i det omfang midlerne ved anvendelsen placeres i beholdere, fælder, kasser eller lignende som sikre at dette ikke udgør en risiko for forurening af grundvandet.

## Kvælstof

### Fælles

For arealerne gælder, at der må tilføres gødning som svarer til, at den tilladte nitratkoncentration pr. liter ikke overskrides.

### Skov

Af hensyn til begrænsning af udvaskning af kvælstof, gælder følgende:

Hvis arealerne eller dele heraf anvendes til skov, skal mindst 75 % af det samlede antal planter være løvtræer.

### Overdrev, brak og vedvarende græs

Græsningstrykket må ikke overstige, hvad der forstås ved ekstensiv græsning.

Der må ikke fodres på arealerne undtagen i perioden 1. september-14. april, hvor der må fodres under tag.

Pløjning kan maksimalt finde sted hvert 5. år, og kun i perioden 15. februar-1. maj.

# Afgrænsning

[Udfyldes ved behov for hel eller delvis fysisk afgrænsning af BNBO]

Deklarationsarealet afgrænses fysisk på følgende måde:

[…]

[Vandværk] afholder omkostningerne til afgrænsningen.

# Retsvirkninger

## Tilsyn

Den påtaleberettigede eller andre, der har skriftlig fuldmagt fra den påtaleberettigede, skal mod behørig legitimation og forudgående varsel på tre arbejdsdage til enhver tid hav­e fri og uhindret adgang til arealet for at kontrollere, at dyrkningsvilkårene efterleves.

Ejeren af arealet har ret til at ledsage eller lade en stedfortræder ledsage kontrolpersonalet.

Ejeren/brugeren af arealerne skal udlevere relevant dokumentation vedrørende driften på de nævnte arealer, hvis den påtaleberettigede anmoder skriftligt herom. Dokumentationen skal være påtaleberettigede i hænde senest 14 dage efter modtagelsen af anmodningen.

De ulemper, der er forbundet med kontrollen, skal tåles uden erstatning. Der skal dog ydes erstatning,

hvis der er forvoldt skade i forbindelse med kontrollen.

## Bortforpagtning

De til enhver tid værende ejere har pligt til at orientere en eventuel forpagter om denne deklaration.

## Misligholdelse

Hvis en eller flere af bestemmelserne i punkt 2 overtrædes, betaler de til enhver tid værende ejere eller brugere en bod til den påtaleberettigede svarende til 5.000 kr. i grundbod samt 2.000 kr. pr. ha.

Bodsstørrelserne reguleres årligt efter det nettoprisindeks, som beregnes af Danmarks Statistik.

Der udløses bod for overtrædelser pr. påbegyndt dyrkningssæson.

Vandforsyningens afholder omkostninger for det periodiske tilsyn i BNBO. Såfremt der ved et tilsyn konstateres en misligholdelse af denne aftale, og denne misligholdelse medfører ekstraomkostninger i forbindelse med vandforsyningens tilsyn eller opfølgning herpå, afholdes disse ekstraomkostninger af ejer. Ekstraomkostninger til tilsyn kan dog maksimalt udgøre et beløb tilsvarende den udløste bod.

## Uheld

Ved uheld har ejeren/brugeren pligt til hurtigst muligt følge de sædvanlige afværgeprocedurer samt kontakte Vandforsyningsnavn.

## Uenighed

Uenighed om fortolkning af denne deklaration, herunder om der er sket overtrædelse af bestemmelserne heri, afgøres ved de almindelige domstole eller, hvis parterne er enige herom, ved voldgift. Ved voldgift afgøres sagen af en af hver af parterne udmeldt voldgiftsmand samt en af retten udmeldt opmand, alt i henhold til de enhver tid gældende regler i lov om voldgift*.*

## Påtaleret

Påtaleretten i medfør af nærværende deklaration tilkommer Vandforsyningsnavn eller hvem, der måtte træde i stedet herfor.

## Respekt

Med hensyn til de på ejendommen hvilende servitutter henvises til ejendommenes blade i tingbogen. Nærværende deklaration respekterer de på ejendommene hvilende servitutter.

## Tinglysning

Nærværende deklaration begæres tinglyst servitutstiftende på ejerlav med matr.nr. xx. uden udgift for ejeren.

Aftalen er gældende fra den xx.

Ejer: xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Navn med blokbogstaver / maskinskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dato*

XX Vandforsyningsnavn , CVR. nr. xx jf. tegningsregler v/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Navn med blokbogstaver / maskinskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dato*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Navn med blokbogstaver / maskinskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dato*